|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна Покраїна Войводина**Покраїнски секретарият за образованє, предписаня,** **управу и национални меншини – национални заєднїци**Булевар Михайла Пупина 16, 21000 Нови СадТел.: +381 21 487 46 08  F: +381 21 557 074; 456 986 adrian.borka@vojvodinа.gov.rs |
|  | ЧИСЛО: 128-90-4/2022-05 | ДАТУМ: 19.1.2022. року |

Покраїнски секретарият за образованє, предписаня, управу и национални меншини – национални заєднїци, Нови Сад, на основи члена 7. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализма и толеранциї („Службени новини АПВ“, число 8/2019) у вязи зоз членми 11, 12, 23. пасус 4, 25. и 26. Покраїнскей скупштинскей одлуки о буджету Автономней Покраїни Войводини за 2022. рок („Службени новини АПВ“, число 54/2021), на основи Ришеня покраїнского секретара за образованє, предписаня, управу и национални меншини – национални заєднїци число: 128-377/2020-1 од  8.12.2020. року розписує

**ЯВНИ КОНКУРС ЗА СОФИНАНСОВАНЄ**

**ПРОГРАМОХ И ПРОЄКТОХ УНАПРЯМЕНИХ НА**

**УНАПРЕДЗЕНЄ ПРАВОХ НАЦИОНАЛНИХ МЕНШИНОХ – НАЦИОНАЛНИХ ЗАЄДНЇЦОХ У АП ВОЙВОДИНИ – 2022. РОКУ**

Явни конкурс ше розписує за програми и проєкти здруженьох, фондох и фондацийох (у дальшим тексту: подношитель прияви), цо су унапрямени на витворйованє правох националних меншинох – националних заєднїцох зоз териториї Автономней Покраїни Войводини у 2022. року.

**I. РОЗПОДЗЕЛЬОВАНЄ СРЕДСТВОХ**

Явни конкурс ше розписує на вкупну суму 33.000.000,00 динари, по националних меншинох – националних заєднїцох:

|  |  |
| --- | --- |
| Мадярска национална меншина – национална заєднїца | 15.450.000,00 динари |
| Ромска национална меншина – национална заєднїца | 3.350.000,00 динари |
| Горватска национална меншина – национална заєднїца | 3.200.000,00 динари |
| Словацка национална меншина – национална заєднїца | 3.200.000,00 динари |
| Румунска национална меншина – национална заєднїца | 2.350.000,00 динари |
| Руска национална меншина – национална заєднїца | 1.200.000,00 динари |
| Бунєвацка национална меншина – национална заєднїца | 1.050.000,00 динари |
| Македонска национална меншина – национална заєднїца | 660.000,00 динари |
| Українска национална меншина – национална заєднїца | 410.000,00 динари |
| Нємецка национална меншина – национална заєднїца | 300.000,00 динари |
| Ческа национална меншина – национална заєднїца | 130.000,00 динари |
| Чарногорска национална меншина – национална заєднїца | 600.000,00 динари |
| Други национални меншини – национални заєднїци | 1.100.000,00 динари |

**II. УСЛОВИЯ КОНКУРСА**

* Термин за подношенє приявох то **21.2.2022 року.**
* На явни конкурс за додзельованє буджетних средствох Покраїнского секретарияту за унапредзованє положеня националних меншинох – националних заєднїцох можу ше приявиц лєм подношителє приявох, хтори маю реґистроване шедзиско на териториї АП Войводини.
* На явним конкурсу ше додзелює средства за програми и проєкти подношительох прияви хтори унапрямени на витворйованє правох националних меншинох – националних заєднїцох, а насампредз за:
* очуванє и пестованє язика, народних обичайох и старих ремеслох;
* защиту и презентацию фолклорного нашлїдства;
* творенє условийох за розвой култури, науки и уметносци;
* пестованє и стимулованє народней творчосци;
* представянє културних доброх од винїмковей значносци;
* литературна, драмска, сценска, музична и подобова творчосц, меморияли, фестивали, ювилейни манифестациї, уметнїцки колониї, кампи з якима ше пестує толеранцию и права националних меншинох – националних заєднїцох;
* конференциї, турнири, сходи и подобне, з якима ше пестує толеранцию и права националних меншинох – националних заєднїцох;
* пестованє и розвой аматеризма, госцованя ансамблох;
* сотруднїцтво з матичнима жемами и други форми сотруднїцтва.
* На явни конкурс ше нє можу приявйовац директни и индиректни буджетни хаснователє, привредни дружтва и национални совити националних меншинох.
* Явни конкурс ше обявює у «Службених новинох Автономней Покраїни Войводини“, у єдним з явних глашнїкох хтори закрива цалу територию АПВ и на интернет боку Секретарияту, як и на порталу е-Управа, на сербским язику и на язику националней меншини хтори ше службено хаснує у Автономней Покраїни Войводини.

**III ОКРЕМНИ УСЛОВИЯ**

**Явни набавки**

Кед хаснователь средствох зоз того конкурса подпада под реґулацию Закона о явних набавкох, односно кед ше средства яки витворени по тим конкурсу буду хасновац за набавку роботох, доброх або услугох, а учасц явних средствох твори вецей як 50% вредносци набавки, хаснователя средствох ше будзе тримац за наручителя и вон ма обовязку применьовац Закон о явних набавкох.

**IV. СПОСОБ АПЛИКОВАНЯ**

* Прияви ше подноши лєм на конкурсних формуларох секретарияту у єдним прикладнїку.
* Конкурсну документацию мож превжац од 19.1.2022 року у просторийох Секретарияту або на web адреси Секретарияту [www.puma.vojvodina.gov.rs](http://www.puma.vojvodina.gov.rs)
* Ґу прияви ше обовязно подноши:
1. Урядови доказ о реґистрациї подношителя прияви (фотокопию);
2. Потвердзенє о порцийним идeнтификацийним чишлє подношителя прияви (фотокопию);
* Прияви на явни конкурс ше подноши на сербским язику або на язику националней меншини хтори ше службено хаснує у Автономней Покраїни Войводини;
* Подношитель прияви хторому ше додзелї средства по Явним конкурсу, а хтори нє ма рахунок при Управи за трезор, будзе мац обовязку го отвориц у одредзеним термину. Под процедуру ше подрозумює контактованє компетентного орґана, з вимаганьом за отверанє спомнутого рахунку, после чого ма обовязку доручиц секретарияту доказ о отвераню рахунку.
* Прияви ше подноши:

1. особнє з придаваньом на писарнїцу покраїнских орґанох управи у Новим Садзе;

2. по пошти на адресу:

Покраїнски секретарият за образованє, предписаня, управу и национални меншини – национални заєднїци

Булевар Михайла Пупина 16, 21000 Нови Сад (ЗА КОНКУРС)

**V. ОДЛУЧОВАНЄ**

* Критериюми за вибор програмох и проєктох хтори будзе софинансовац секретарият на явним конкурсу тоти:
* процентуална учасц поєдиней националней меншини – националней заєднїци у вкупней меншинскей популациї у АП Войводини;
* вкупни материялни трошки програмох або проєктох;
* просторни характер и значносц програми або проєкта (напр. медзинародни, медзиопштински, локални, мултиетнїчни, ма ширшу значносц);
* тирванє програми або проєкта;
* число учашнїкох програми або проєкта;
* интересованє публики и нащивеносц;
* медийни публицитет (телевизийни и радио преноси або знїмки, информованє преси и други способи презентациї);
* електронска присутносц, заступеносц и активносц (напр. иснованє интернет презентациї, платформи, дружтвени мрежи);
* провадзаци и додатни активносци (напр. окремни наступ и представянє побиднїкох, ґала вечари, видаванє зборнїка, каталоґа и других публикацийох);
* число особох хтори анґажовани на програми або проєкту подношителя вимаганя;
* други активносци, програми и проєкти хтори орґанизує подношитель вимаганя;
* финансованє програмох и проєктох других орґанох, орґанизацийох, фондох, спонзорох або донаторох – зоз жеми або з иножемства;
* можлївосц розвиваня програми и проєкта и їх отримуюцосц;
* законїтосц и ефикасносц хаснованя средствох хтори скорей достати од Покраїнского секретарияту.
* Нє будзе ше розпатрац нєблагочасни и нєподполни або нєправилно виполнєни прияви, прияви хтори поднєсли нєовласцени особи, як анї прияви хтори нє предмет явного конкурса, односно прияви подношительох хтори нє придали звит о трошеню и хаснованю додзелєних средствох за предходни рок, односно за тих за хторих ше зоз звиту утвердзи же нєнаменково потрошели тоти средства, як анї прияви подношительох хтори нє вимирели обовязки по предходних конкурсох Секретарияту у смислу доручованя фотоґрафийох або видео материялу як доказу о реализованих активносцох.
* Як нєподполни прияви ше, медзи иншим, трима и прияви без вимаганей документациї, прияви у хторих нє виполнєни шицки обовязни поля (поля хтори нє обовязни наведзени у формулару прияви) як и прияви хтори нє подписани и печатовани.
* Секретарият по Конкурсу софинансує лєм активносци яки ше реализує у периоду од розписованя конкурсу по 31.12.2022. року.
* Секретарият затримує право од подношителя прияви, по потреби, питац додатну документацию и информациї, односно за додзельованє средствох одредзиц виполньованє додатних условийох;
* Прияви и приложену документацию ше подношитeльом нє враца.
* По виходзеню термину за приєм приявох на Явни конкурс, благочасни и подполни прияви секретарият прешлїдзи националним совитом националних меншинох зоз шедзискох на териториї АП Войводини пре даванє предкладаня за додзельованє средствох (у дальшим тексту: национални совити).
* Прияви подношительох и предкладаня националних совитох вреднує и оценює конкурсна комисия хтору формує покраїнски секретар з ришеньом, хтора формує ранґ-лїстину у складзе зоз утвердзенима критериюмами и способом бодованя.
* Конкурсна комисия утвердзує прелиминарну лїстину вреднованя и ранґованя поднєшених приявох (програмох/проєктох) хтору ше обявює на урядовим интернет боку секретарияту и на порталу е-Управа.
* Подношителє прияви маю право на пригварку на прелиминарну лїстину у чаше осем дньох по єй обявйованю. Обгрунтовану одлуку о пригварки, конкурсна комисия приноши у чаше 15 дньох по єй доставаню. По ришованю пригварки, конкурсна комисия конєчну лїстину доручує покраїнскому секретарови на прилапйованє.
* Одлуку о виборе програмох/проєктох покраїнски секретар приноши у чаше 30 дньох по виходзеню термину за подношенє пригварки.
* Oдлуку о виборе програмох/проєктох ше обявює на урядовим интернет боку покраїнского секретарияту и на порталу е-Управа.
* Одлука о виборе програмох/проєктох конєчна.

**VI. РЕАЛИЗАЦИЯ**

* Секретарият преноши додзелєни средства на рахунки хасновательох на основи подписаних контрактох, у складзе з динамику прилїву средствох до буджету АП Войводини.
* У контракту о додзельованю средствох ше прецизує шицки права, обовязки и одвичательносци подношителя прияви и Секретарияту.
* Кед подношитель прияви нє подпише контракт у чаше яки одредзел секретарият, будзе ше тримац же одступел од поднєшеней прияви.
* Подношитель прияви ма обовязку додзелєни средства хасновац законїто и наменково, як и доручиц звит о наменковим трошеню средствох.
* Подношитель прияви ма обовязку Секретарияту такой, под час тирваня, односно у чаше реализациї проєкту/манифестациї/подїї, доручиц фотоґрафиї и видео материяли цо настали у реализациї проєкту.
* Секретарият провадзи реализацию програмох/проєктох хтори софинансує.

Додатни информациї о явним конкурсу мож достац у Секретарияту, на число телефона: 021/ 487 4608 прейґ е-пошти adrian.borka@vojvodina.gov.rs.

 П.О. ПОКРАЇНСКОГО СЕКРЕТАРА,

 Милан Ковачевич, с.р.

 заменїк покраїнского секретара